BASES DE SUBVENCIÓNS A AGRUPACIÓNS DE PERSOAS FÍSICAS PARA A CONFECCIÓN DE ALFOMBRAS FLORAIS DO CORPUS CHRISTI DE 2019
ADMINISTRACIÓN LOCAL — Municipal — Vilanova de Arousa (Subvencións e axudas, 10/10/2019)

O Concello de Vilanova de Arousa, na procura de manter a tradición do noso pobo de confeccionar alfombras florais o día de Corpus Christi, establece axudas, para que na medida das nosas posibilidades orzamentarias se premie economicamente o esforzo dos colectivos veciñais na súa realización, axudas que, para o ano 2019, se rexerán pola seguintes: O Concello de Vilanova de Arousa, no eido da acción de fomento, concederalles axudas económicas ás agrupacións de persoas, en base ó disposto nos artigos 25.2. m) da Lei 7/85 Reguladora das bases de Réxime Local, así como nos artigos 23 e seguintes do Decreto de 17 de xuño polo que se aproba o Regulamento de Servicios das Corporacións Locais. O crédito global que se dispón para o outorgamento das subvencións a conceder será de 1.500 €, con cargo á partida orzamentaria 338/489.13 “Axudas alfombras florais Corpus” dos orzamentos municipais vixentes. Poderán solicitar estas axudas tódalas agrupacións de persoas físicas, debendo facer constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención a aplicar por cada un deles, que terán igualmente a condición de beneficiarios. En calquera caso, deberá nomearse un representante ou apoderado único da agrupación, con poderes bastantes para cumprir coas obrigas que, como beneficiario, corresponden á agrupación. Non poderá disolverse a agrupación ata que non transcorra o prazo de prescrición previsto nos artigos 39 e 65 da Lei 38/2003, de 17 de novembro, Xeral de Subvencións. As solicitudes formalizaranse en modelo de instancia e presentaranse no rexistro xeral no prazo de 15 días, a contar dende o día seguinte ó da publicación do seu anuncio, acompañándoa da seguinte documentación: 1º.—Memoria explicativa da actividade a realizar.2º.—Orzamento detallado asinado polo solicitante.3º.—Fotocopia do DNI do representante legal ou apoderado único da agrupación, con poder bastante para cumprir coas obrigas que, como beneficiario corresponden á agrupación.4º.—Certificado da conta bancaria.5º.—Declaración xurada da obtención doutras subvencións, axudas, ingresos ou recursos que financien as actividades subvencionadas.6º.—Declaración xurada de estar ao corrente das obrigas coa Axencia Tributaria e a Seguridade Social e co Concello de Vilanova de Arousa.7º.—Xustificación de non estar incursos nas prohibicións para obter a condición de beneficiario sinaladas nos apartados 2 e 3 do artigo 13 da Lei 38/2003, de 17 de novembro, Xeral de Subvencións. Se o escrito de solicitude non reunise os datos de identificación ou calquera dos previstos no artigo 166 da Lei 39/2015, de 1 de outubro, de Procedemento administrativo común das Administracións públicas, requirirase ó interesado para que no prazo de 10 días hábiles, emende as fallas ou achegue os documentos preceptivos, indicando que, no caso de non o facer, terase por desistido da súa pretensión, acordando o arquivo da súa solicitude. Para adxudicar as axudas teranse en conta un único criterio: As agrupacións percibirán a mesma cantidade, que se calculará mediante a división do número de solicitudes aceptadas entre o orzamento global a distribuír que será de 1.500 €. O importe total será repartido por partes iguais entre as solicitudes presentadas. O conxunto das axudas recibidas, en ningún caso poderá superar o 100% do custo real da actividade. Os beneficiarios deberán facer constar na totalidade da publicidade que realice da actividade subvencionada, que a mesma conta con subvención do Concello. Na publicidade impresa deberá facer constar o escudo do Concello. Son subvencionables os gastos correntes correspondentes ao ano 2019, e que teñan relación directa coa actividade realizada. Non son subvencionables os gastos de investimento. Os beneficiarios deberán xustificar os gastos coa seguinte documentación: Os ditos documentos presentaranse no Rexistro xeral de entrada do concello, no prazo de 3 meses, quedando anulada a subvención unha vez transcorrido o dito prazo. As axudas concedidas deberán devolverse ou reintegrarse nos seguintes casos: Son obrigas do/a beneficiario/a: Vilanova de Arousa, a 2 de outubro de 2019. O Alcalde, Gonzalo Durán Hermida.